
                                       PARLAMENTUL  ROMÂNIEI

                                         CAMERA DEPUTAŢILOR

	  Comisia juridică, de  disciplină  
   şi imunităţi


	                 Bucureşti,  29 septembrie 2009
Nr. 31/798/2009



                                                                                                                                   Pl-x  356/2009
RAPORT  
asupra propunerii  legislative pentru modificarea şi completarea Legii privind organizarea şi funcţionarea 
Agenţiei Naţionale de Integritate
                 În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi  a fost sesizată, spre dezbatere în fond, cu propunerea legislativă pentru modificarea şi completarea Legii privind organizarea şi funcţionarea Agenţiei Naţionale de Integritate,  trimisă cu adresa nr.Pl-x 356 din 16 septembrie 2009 şi înregistrată cu nr.31/798 din 17 septembrie 2009. 
                 Potrivit prevederilor  art. 75 din Constituţia României, republicată şi ale art. 92 alin. (8) pct.2 din Regulamentul Camerei Deputaţilor, republicat, Camera Deputaţilor este  prima Cameră sesizată.
      Consiliul Legislativ, prin avizul nr.1012 din 09.09.2009, a avizat favorabil propunerea legislativă, cu observaţii şi propuneri.
                Guvernul  nu  a depus punctul de vedere solicitat.               
     Comisia pentru administraţie publică,amenajarea teritoriului şi echilibru ecologic  a avizat favorabil propunerea legislativă, conform  avizului nr.26/641 din 22.09.2009.
                Propunerea legislativă are ca obiect de reglementare modificarea şi completarea Legii privind organizarea şi funcţionarea Agenţiei Naţionale de Integritate, republicată, în sensul  instituirii obligaţiei depunerii declaraţiilor de avere şi pentru preşedinţii, vicepreşedinţii, secretarii şi trezorierii organizaţiilor sindicale.

                     În conformitate cu prevederile art. 61 din Regulamentul Camerei Deputaţilor, republicat, Comisia juridică, de disciplină şi imunităţi a examinat propunerea legislativă,  în  şedinţa din 29 septembrie 2009.

                     La dezbateri a participat, în calitate de invitat, doamna Alina Bica – secretar de stat la Ministerul Justiţiei şi Libertăţilor Cetăţeneşti.
      La lucrări au fost prezenţi 17 deputaţi din totalul de 24 membri ai Comisiei juridice, de disciplină şi imunităţi. 
                În urma dezbaterilor, membrii  Comisiei juridice, de disciplină şi imunităţi au hotărât, cu unanimitate de voturi, să întocmească Raportul de adoptare a propunerii legislative pentru modificarea şi completarea Legii privind organizarea şi funcţionarea Agenţiei Naţionale de Integritate , cu amendamentele admise prezentate în Anexa la raport.
În raport cu obiectul şi conţinutul reglementării, proiectul de lege face parte din categoria legilor organice.

                                                    PREŞEDINTE ,                                               SECRETAR,                              
                                                    Daniel BUDA                                              Gabriel ANDRONACHE
  Red..  consilier    Cecilia Păduroiu
ANEXĂ

AMENDAMENTE ADMISE
la Propunerea legislativă pentru modificarea şi completarea Legii privind organizarea şi funcţionarea Agenţiei Naţionale de Integritate
                                                                                                            Plx 356/2009
	Nr. crt.
	Text propunere legislativă
	Text propus de comisie

(autorul amendamentului)
	Motivare

	1.
	LEGE pentru modificarea şi completarea Legii privind organizarea şi funcţionarea Agenţiei Naţionale de Integritate
	             LEGE 
pentru modificarea şi completarea Legii nr.144/2007 privind organizarea şi funcţionarea Agenţiei Naţionale de Integritate

Autor:Comisia juridică, de disciplină şi imunităţi
	- potrivit normelor de tehnică legislativă

	2.
	ARTICOL UNIC. - Legea nr.144/2007 privind înfiinţarea, organizarea şi funcţionarea Agenţiei Naţionale de Integritate, publicată în Monitorul Oficial al României, Partea I, nr.359 din 25 mai 2007, cu modificările şi completările ulterioare, se modifică şi se completează după cum urmează:


	ARTICOL UNIC. - Legea nr.144/2007 privind înfiinţarea, organizarea şi funcţionarea Agenţiei Naţionale de Integritate, republicată în Monitorul Oficial al României, Partea I, nr.535 din 3 august 2009, se modifică şi se completează după cum urmează:
Autor: Comisia juridică, de disciplină şi imunităţi
	- întrucât legea a fost republicată, se impune reformularea atât a articolului unic, cât şi a părţii dispozitive de la pct. 1 şi 2.

	3.
	1.
La articolul 9, după litera g) a alineatului 2 se introduce o nouă literă, lit.g1) cu următorul cuprins:

„g1) persoanele cu funcţii de conducere în cadrul organizaţiilor, federaţiilor şi confederaţiilor sindicale la şeful compartimentului de resurse umane din cadrul acestora."

	1.
La articolul 10 alineatul (2), după litera g)  se introduce o nouă literă, lit.g1) cu următorul cuprins:
 g1)  text nemodificat
Autor: Comisia juridică, de disciplină şi imunităţi
	- prin republicarea legii, art.9 devine art.10.

	4.
	2.
La articolul 39, punctul 35 al alineatului (1) se modifică şi va avea următorul cuprins:
„35. preşedinţii, vicepreşedinţii, secretarii şi trezorierii organizaţiilor, federaţiilor şi confederaţiilor sindicale."


	      2.
La articolul 41 alineatul (1),  punctul 35  se modifică şi va avea următorul cuprins:

35. text nemodificat

Autor: Comisia juridică, de disciplină şi imunităţi
	- prin republicarea legii, art.39 devine art.41.


Întocmit: consilier C. Păduroiu

